15. ΝΟΜΟΘΕΤ. ΔΙΑΤΑΓΜΑ της 28 Μαΐου/2 Ιουν. 1936 Περί τροποποιήσεως και συμπληρώσεως των διατάξεων περί προμηθειών του Δημοσίου και εκτελέσεως δημοσίων έργων. Έχοντες υπ’ όψει το Ψήφισμα Γ΄ της 1ης Μαΐου 1936 της Γ΄ Αναθεωρητικής Βουλής των Ελλήνων περί νομοθετικής εξουσιοδοτήσεως ως και την από 22 Μαΐου 1936 σύμφωνον γνώμην της επί τούτω συσταθείσης Επιτροπής της Βουλής προτάσει του Ημετέρου Υπουργικού Συμβουλίου απεφασίσαμεν και διατάσσομεν. 25.Δ.α.12-15 Υπηρεσία Κρατικών Προμηθειών. Άρθρ.1.-1.Προμήθειαι εκ της αλλοδαπής αφορώσαι εις τον πολεμικόν εφοδιασμόν της Χώρας επιτρέπεται να ενεργώνται, αλλά μόνον εις εντελώς εξαιρετικάς περιπτώσεις όλως επειγούσης ανάγκης κατά παρέκκλισιν από των κειμένων περί ενεργείας προμηθειών του Δημοσίου διατάξεων, κατόπιν προηγουμένης αποφάσεως του Ανωτάτου Συμβουλίου Εθνικής Αμύνης, καθορίζοντος εκάστοτε τον τρόπον της ενεργείας αυτών. 2.Το Ανώτατον Συμβούλιον Εθνικής Αμύνης καθορίζει δι’ αποφάσεως αυτού τα είδη, άτινα ανάγονται εις τον πολεμικόν εφοδιασμόν της Χώρας. Άρθρ.2.-1.Προμήθειαι αφορώσαι εις τον πολεμικόν εφοδιασμόν της Χώρας, καθ’ ας το συμφέρον του Δημοσίου εξυπηρετείται ουχί απολύτως εκ του αποτελέσματος του διενεργηθέντος τακτικού ή προχείρου δημοσίου διαγωνισμού ή του αποτελέσματος των συλλεχθεισών ή υποβληθεισών προσφορών, αλλά εν συνδυασμώ τούτου προς τας οικονομικάς, δημοσιονομικάς και συναλλαγματικάς συνθήκας της Χώρας, επιτρέπεται όπως, κατά την κρίσιν του αρμοδίου Υπουργού, εισάγωνται εις το Ανώτατον Συμβούλιον Εθνικής Αμύνης, όπερ συνδυάζον πάντα τα ανωτέρω αποφαίνεται τελικώς περί κατακυρώσεως της προμηθείας. 2.Εις την ανωτέρω περίπτωσιν η σύνθεσις του Ανωτάτου Συμβουλίου Εθνικής Αμύνης συμπληρούται δια της συμμετοχής των Υπουργών Εθνικής Οικονομίας και Γεωργίας και του Διοικητού της Τραπέζης της Ελλάδος. Άρθρ.3.-Αι διατάξεις του προηγουμένου άρθρου εφαρμόζονται και επί των προμηθειών, των ενεργουμένων υπό της Επιτροπής Κρατικών Προμηθειών είτε αφορώσιν εις πολεμικόν εφοδιασμόν είτε μη. Εις τας περιπτώσεις όμως ταύτας η τελική επί τούτων απόφασις λαμβάνεται (υπό της Ανωτάτης Διοικήσεως Οικονομικής Αμύνης) συμπληρουμένης δια των οικείων Υπουργών. Κατά το άρθρ. 2 του Ν. 1379/1944 ως συνεχωνεύθη τροποποιηθέν εις την παρ. 7 άρθρ. 2 Ν.Δ. 1010/1942 (κατωτ. αριθ. 23), την απόφασιν του Ανωτ. Συμβουλίου Οικονομ. Αμύνης αντικαθιστά απόφασις των Υπουργών Οικονομικών και Εθν. Οικονομίας (ήδη Εμπορίου). Άρθρ.4.-(Αναφερόμενον εις την κατασκευήν Ναυτικών έργων οχυρώσεως, παρατίθεται εν τόμω 37). 